Source: https://e-juridic.manager.ro/articole/ccr-discuta-conflictul-dintre-parlament-si-iccj-la-sesizarea-lui-florin-iordache-25876.html
Timestamp: 2019-04-26 16:43:51+00:00
Document Index: 5037584

Matched Legal Cases: ['CCR ', 'CCR ', 'ICCJ ', 'ICCJ ', 'ICCJ ', 'ICCJ ', 'CCR ', 'CCR ', 'ICCJ ', 'ICCJ ', 'CCR ', 'articolul 29', 'Articolul 29', 'CCR ', 'CCR ', 'CCR ', 'CCR ', 'CCR ', 'ICCJ ']

Curtea Constitutionala a Romaniei discuta miercuri conflictul juridic de natura constitutionala intre Parlament si Inalta Curte de Casatie si Justitie (ICCJ).
UPDATE 11 aprilie 2019, 12:53 - CCR amana luarea unei decizii pana pe 19 aprilie.
UPDATE 15:04 - Decizia a fost amanata pentru joi, 11 aprilie 2019.
UPDATE 11:04 - Sedinta publica s-a incheiat. Judecatorii CCR vor delibera si oferi un raspuns.
UPDATE 11:01 - "Toti judecatorii ICCJ sunt bine pregatiti si specializati, dar ICCJ de-a lungul timpului n-a reusit sa stabileasca un numar de complete specializate. Incalcarea legii din punctul nostru de vedere este foarte grava. ICCJ, prin Colegiul de conducere, trebuia sa stabileasca complete specializate. ICCJ nu poate sa sfideze Parlamentul. Cand noi toti eram colegi (nr. Tarcea si judecatori CCR) in Parlament si Minister, am ajuns la un acord ca vom avea legi predictibile. ICCJ a incalcat statul de drept, ordinea constitutionala si accesul liber la justitie. Respectarea legii trebuie sa plece si de la ICCJ", a spus Iordache in timpul sedintei de la CCR.
Inainte de inceperea discutiilor, Cristina Tarcea a spus ca nu pot fi facute speculatii cu privire la o decizie de admitere a CCR asupra conflictului juridic intre Parlament si ICCJ.
„Sub acest amendament, deocamdata nu putem specula asupra efectelor, deci unei eventuale decizii de admitere asupra cauzelor definitive. Tocmai am trimis o statistica ieri (marti -) la CCR in care am aratat ca in perioada 2003-2018 au fost solutionate 170 de cauze, care intra sub incidenta Legii 78/2000”, a afirmat Cristina Tarcea, miercuri, la Parlament.
Intrebata daca exista o explicatie pentru care 15 ani nimeni nu a invocat o nelegalitate a compunerii instantelor specializate, Cristian Tarcea a raspuns: „Sigur ca exista o explicatie. Completele au fost alcatuite potrivit legii”.
Chestionata de ce au aparut aceste critici acum si daca sunt mai degraba de natura politica, decat juridica, presedintele ICCJ a spus: „Nu pot specula pe tema asta. Probabil. O sa ascultam reprezentantul dreptului de actiune constitutionala si o sa vedem”.
Sedinta LIVE poate fi urmarita AICI.
"Aceasta sesizare a fost facuta cu incalcarea vointei Curtii Constitutionale, care prin decizia numarul 538 din 2018 (...), a statuat ca atributiile constitutionale ale prim-ministrului, intemeiate pe ideea de reprezentare a Guvernului, nu pot fi delegate. Nu vad niciun argument pentru care prim-ministrul, in calitate de reprezentant al Guvernului, nu isi poate delega atributiile constitutionale, iar presedintele Camerei Deputatilor, in calitate de reprezentant al Camerei Deputatilor, poate face o asemenea delegare", a spus Cristina Tarcea miercuri in fata plenului CCR, care discuta sesizarea in legatura cu un posibil conflict juridic de natura constitutionala intre Instanta Suprema si Parlament.
Presedintele ICCJ a reamintit ca CCR, in decizia invocata, a decis ca printre atributele care nu pot fi delegate de catre prim-ministru sunt si acelea de sesizare a Curtii Constitutionale cu un conflict juridic de natura constitutionala.
Florin Iordache a fost timp de o saptamana presedintele Camerei Deputatilor, dupa ce Liviu Dragnea i-a predat atributiile. In acest scurt timp Iordache, autorul OUG 13/2017, a sesizat CCR cu privire la un conflict intre Parlament si ICCJ. Florin Iordache invoca un conflict juridic de natura constitutionala intre Parlament si Inalta Curte de Casatie si Justitie pe Legea 78/2000 pentru prevenirea, descoperirea si sanctionarea faptelor de coruptie, pe tema completelor specializate.
"Faptul ca ei nu au facut complete specializate, cum cere legea. E vorba despre articolul 29, alineatul (1) din Legea 78/2000 in care obliga instantele sa faca complete specializate pentru coruptie”, a afirmat Florin Iordache, pentru Mediafax.
Articolul 29, alineatul (1) din Legea 78/2000 prevede: "Pentru judecarea in prima instanta a infractiunilor prevazute in prezenta lege, se constituie complete specializate”.
La un termen din marti al procesului, avocatii lui Liviu Dragnea si avocatul Toni Neacsu, care o reprezinta pe Olguta Sefu, fost director executiv adjunct DGASPC Teleorman, au invocat o nulitate absoluta privind constituirea nelegala a completului de fond, aratand ca dosarul ar fi trebuit judecat de un complet specializat in cauze de coruptie. Cristina Tarcea a declarat in fata judecatorilor CCR ca toate completurile au fost alcatuite din judecatori specializati in coruptie, specializare pentru care s-a primit si un spor la salariu.
"Nu putem accepta ca un organism atat de important, cum e CCR, sa se transforme intr-o institutie de amnistiere a lui Liviu Dragnea. E limpede pentru orice om cu scaun la cap ca toate conflictele declansate de Florin Iordache in numele lui Liviu Dragnea au ca scop sa-l scape de pedeapsa pe Liviu Dragnea. Curtea Constitutionala nu poate sa devina o firma de avocati ai lui Liviu Dragnea sau un organism de gratiere sau de amnistiere a lui Liviu Dragnea”, a adaugat Orban. PNL a cerut suspendarea judecarii cererii lui Florin Iordache, insa fara rezultat.
Victor Ponta, presedintele Pro Romania si fost premier, a declarat duminica intr-o conferinta de presa ca e convins ca CCR ”ii va rezolva problema lui Dragnea pe 10 aprilie”, adica va cere rejudecarea tuturor proceselor judecate de completurile de trei judecatori de la Inalta Curte in ultimii ani, transmite Agerpres. Ponta a mai spus ca sesizarea depusa de Florin Iordache la Curtea Constitutionala a fost scrisa de un judecator CCR: ”Doar nu a scris Iordache sesizarea, a scris-o un judecator de la CCR si a semnat-o Iordache".
El a mai spus ca daca CCR va accepta sesizarea facuta de Florin Iordache in numele lui Liviu Dragnea "cei care au fost deja condamnati si au executat deja pedeapsa, vor da in judecata statul roman si vor castiga, conform practicii CEDO".
Votati articolul "CCR discuta conflictul dintre Parlament si ICCJ la sesizarea lui Florin Iordache":
Monitorul Oficial nr. 684 din 12 Octombrie 2009